bian a Slatiny. Po prvýkrát boli do bánovského obvodu pričlenené aj dve školy z trenčianskeho okresu a to Základné školy Motešice a Svinná. Ako za organizátorov informovala Eva Turková, súťažilo deväť mladších päťčlenných družstiev a sedem starších v štyroch disciplínach. "Museli ovládať teoretické vedomosti o Červenom kríži, Červenom polmesiaci a bezpríspevkovom darcovstve krvi. Boli tu potrebné i zdravotnícke vedomosti, ktoré predviedli v najnáročnejšej disciplíne pri poskytovaní prvej pomoci v bezvedomí," uviedla Turková, podľa ktorej nechýbalo ani ošetrovanie zlomenín. Na súťažiach dohliadala porota zložená zo zdravotníckeho personálu a pracovníkov regionálneho úradu verejného zdravotníctva a SČK v Trenčíne. O dobrej pripravenosti žiakov svedčí aj konečné hodnotenie, ktoré bolo veľmi tesné. V kategórii mladších žiakov sa na prvom mieste umiestnila Základná škola Motešice, o jeden bod za nimi deti z Partizánskeho a ako tretia skončila bánovská škola na Komenského ulici. V druhej kategórii boli najlepšími žiaci z Partizánskeho, o pár bodov za nimi sa umiestnili Motešice a tesne za nimi Rybany.